82. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ 1831 της 19/31 Ιαν. 1978 (ΦΕΚ Β' 72) Περί καθορισμού τρόπου και διαδικασίας χορηγήσεως των αδειών κυκλοφορίας των αυτοκινήτων οχημάτων και των υπ' αυτών ρυμουλκουμένων. Έχοντες υπόψη: Την παρ. 2 του άρθρου 88 του Κώδικα Οδικής Κυκλοφορίας, κυρωθέντος δια του Νόμου 614/1977, αποφασίζουμε: Καθορίζουμε ως κατωτέρω τον τρόπο και την διαδικασία χορηγήσεως των αδειών κυκλοφορίας των αυτοκινήτων οχημάτων και των υπ' αυτών ρυμουλκουμένων. 1.Γενικά Οι Περιφερειακές Υπηρεσίες Νομαρχιακού επιπέδου του Υπουργείου Συγκοινωνιών χορηγούν στον δικαιούμενο αδείας κυκλοφορίας κάτοχο του οχήματος την άδεια κυκλοφορίας και τις κρατικές πινακίδες αναγνωρίσεως, οι οποίες φέρουν τον αντίστοιχο αριθμό κυκλοφορίας. Σε περίπτωση μεταβιβάσεως του αυτοκινήτου οχήματος ή μεταβολής καθ' οιονδήποτε τρόπο των στοιχείων του κυρίου ή κατόχου αυτού ή αλλαγής των κυρίων χαρακτηριστικών τούτου, χορηγείται νέα άδεια κυκλοφορίας, μετά την υποβολή των προβλεπομένων κατά περίπτωση δικαιολογητικών, άνευ αντικαταστάσεως των κρατικών πινακίδων αναγνωρίσεως του οχήματος. 2.Τρόπος και διαδικασία χορηγήσεως αδειών κυκλοφορίας επιβατικών αυτοκινήτων και μοτοσυκλεττών ιδιωτικής χρήσεως. Για τον τρόπο και την διαδικασία χορηγήσεως αδειών κυκλοφορίας των επιβατικών αυτοκινήτων και μοτοσυκλεττών ιδιωτικής χρήσεως, εξακολουθεί να ισχύει η υπ' αριθμ. ΣΤ-26322/77 (ΦΕΚ 1099/4.11.1977 τεύχος Β΄) απόφαση και μετά την εφαρμογή του Κώδικα Οδικής Κυκλοφορίας. 3.Τρόπος και διαδικασία χορηγήσεως αδειών κυκλοφορίας λοιπών κατηγοριών αυτοκινήτων οχημάτων, ιδιωτικής και δημοσίας χρήσεως, αρμοδιότητος διαμερισμάτων Νομού Αττικής. Οι εκδιδόμενες άδειες κυκλοφορίας των κυκλοφορούντων, στην περιοχή των διαμερισμάτων της Νομαρχίας Αττικής ως άνω οχημάτων (φορτηγών αυτοκινήτων και φορτηγών μοτοσυκλεττών ιδιωτικής και δημοσίας χρήσεως, λεωφορείων ιδιωτικής και δημοσίας χρήσεως και επιβατικών δημοσίας χρήσεως) θα αποστέλλωνται στους ενδιαφερομένους μερίμνη του λειτουργούντος στην Κεντρική Υπηρεσία του Υπουργείου Κέντρου Ηλεκτρονικού Υπολογιστού. Για την κυκλοφορία των οχημάτων μέχρις εκδόσεως και αποστολής των ως άνω αδειών κυκλοφορίας, θα χορηγούνται υπό των Δ/νσεων Συγκοινωνιών των διαμερισμάτων Ν. Αττικής προσωρινές άδειες κυκλοφορίας διαρκείας τριών μηνών από της εκδόσεως αυτών. α)Εκτελούμενες διαδικασίες από τις Δ/νσεις Συγκοινωνιών των διαμερισμάτων Νομ. Αττικής. (1)Για την έκδοση των προσωρινών αδειών κυκλοφορίας των καινουργών (αναρίθμων) ως ανωτέρω οχημάτων θα υποβάλωνται τα απαιτούμενα κατά περίπτωση δικαιολογητικά ως και η προβλεπομένη υπό της υπ' αριθμ. ΣΤ27501/1973 (ΦΕΚ 1123/23.9.73 τεύχος Β΄) αποφάσεως υπεύθυνη δήλωση. Η δήλωση αυτή θα επέχη θέση πρακτικού επιθεωρήσεως και απογραφικού δελτίου του οχήματος. Επίσης απαιτείται η προσκόμιση του οχήματος για επιθεώρηση. Φωτοαντίγραφο της δηλώσεως αποστέλλεται στον αρμόδιο Οικονομικό Έφορο για την επ' αυτής βεβαίωση και εν συνεχεία καταβολή των αναλογούντων τελών, εισφορών κλπ. (Μετά την σελ. 262,9568( Σελ. 262,9569 Τεύχος 668-Σελ. 135 Κώδικας Οδικής Κυκλοφορίας 21.Ε.ι.81-82 Μετά την καταβολή των προβλεπομένων, τελών, εισφορών, φόρων κ.λ.π. και την υποβολή του σχετικού αποδεικτικού στην Υπηρεσία, χορηγείται φωτοαντίγραφο της ως άνω δηλώσεως, επέχον θέση προσωρινής αδείας κυκλοφορίας, για την προσωρινή κυκλοφορία του οχήματος επί τρίμηνο. (2)Για την έκδοση των προσωρινών αδειών κυκλοφορίας των εναρίθμων οχημάτων στις περιπτώσεις μεταβιβάσεως ή μεταβολής καθ' οιονδήποτε τρόπο των στοιχείων των κυρίων ή κατόχων αυτών ή αλλαγής των κυρίων χαρακτηριστικών τούτων, θα υποβάλλωνται τα απαιτούμενα κατά περίπτωση δικαιολογητικά. Επίσης απαιτείται η προσκόμιση του οχήματος για επιθεώρηση. Υπό της Υπηρεσίας συντάσσονται τα καθιερωθέντα μηχανογραφικής μορφής απογραφικά δελτία, για κάθε όχημα σε πενταπλούν. Στον ενδιαφερόμενο χορηγείται φωτοαντίγραφο του απογραφικού δελτίου, επέχοντος θέση προσωρινής αδείας κυκλοφορίας του οχήματος επί τρίμηνο. (3)Στο κάτω μέρος των χορηγουμένων φωτοαντιγράφων της δηλώσεως ή του απογραφικού δελτίου, για την προσωρινή κυκλοφορία του οχήματος, αναγράφεται η ένδειξη: ΠΡΟΣΩΡΙΝΗ ΑΔΕΙΑ ΚΥΚΛΟΦΟΡΙΑΣ Η παρούσα ισχύει για την προσωρινή κυκλοφορίας του οχήματος επί τριμήνο. Αθήναι, ........................ 197..               Ο Προϊστάμενος Φωτοαντίγραφα της ως άνω δηλώσεως ή του απογραφικού δελτίου του οχήματος αποστέλλονται στις εξής υπηρεσίες:  (1)Στο Κέντρο Ηλεκτρονικού Υπολογιστού του Υπουργείου, την επομένη από της χορηγήσεως της προσωρινής αδείας κυκλοφορίας. (2)Στην αρμοδία Οικονομική Εφορία, εφ' όσον δεν απεστάλη κατά τη διαδικασία χορηγήσεως της προσωρινής αδείας κυκλοφορίας, στο τέλος κάθε μήνα. (3)Στην αρμοδία Στρατιωτική Υπηρεσία (Ε.Μ.Μ.) που υπάγεται το όχημα. (4)Στην Στατιστική Υπηρεσία του Υπουργείου Συγκοινωνιών, στο τέλος κάθε μήνα. Το πρωτότυπο παραμένει στην Υπηρεσία και τοποθετείται στον φάκελλο του οχήματος μετά των υποβληθέντων δικαιολογητικών. β)Εκτελούμενες διαδικασίες από το Κέντρο Ηλεκτρονικού Υπολογιστού. Μετά τη λήψη παρά του Κέντρου Ηλεκτρονικού Υπολογιστού του προοριζομένου γι' αυτό απογραφικού δελτίου του οχήματος εκτυπούται υπό τούτου η οριστική άδεια κυκλοφορίας αυτού. Σελ. 262,9570 Τεύχος 668-Σελ. 136 Κάτω από τα αναγραφόμενα στοιχεία της εκτυπουμένης αδείας κυκλοφορίας τίθεται η ημερομηνία εκτυπώσεως ταύτης, η ένδειξη «Εκ του Κέντρου Ηλεκτρονικού Υπολογιστού» και η σφραγίδα της Υπηρεσίας. Μετά από αυτά η άδεια κυκλοφορίας αποστέλλεται ταχυδρομικώς και επί αποδείξει στην διεύθυνση του ιδιοκτήτου του οχήματος. Εκ των αναγραφομένων επί του απογραφικού δελτίου των οχημάτων παρατηρήσεων μεταφέρονται επί της αδείας κυκλοφορίας μόνον οι κρινόμενες απαραίτητες προς αποφυγή καταστρατηγήσεως των διατάξεων περί της κυκλοφορίας αυτών, των μεταφερομένων δι' αυτών αγαθών και της απαγορεύσεως της μεταβιβάσεως τούτων. 4.Τρόπος και διαδικασία χορηγήσεως αδειών κυκλοφορίας λοιπών κατηγοριών αυτοκινήτων οχημάτων, ιδιωτικής και δημοσίας χρήσεως, αρμοδιότητος Νομαρχιακού επιπέδου Υπηρεσιών του Υπουργείου Συγκοινωνιών πλην Διαμερισμάτων Νομ. Αττικής. Οι άδειες κυκλοφορίας των κυκλοφορούντων στην χώρα ως άνω οχημάτων (πλην των κυκλοφορούντων στην περιοχή διαμερισμάτων Ν. Αττικής) χορηγούνται μετά την υποβολή των απαιτουμένων κατά περίπτωση δικαιολογητικών και επιθεώρηση τούτων. Κατά την χορήγηση των αδειών τούτων συντάσσονται τα καθιερωθέντα μηχανογραφικής μορφής απογραφικά δελτία, για κάθε όχημα σε πενταπλούν. Μετά την χορήγηση των αδειών κυκλοφορίας τα απογραφικά δελτία αποστέλλονται στις εξής Υπηρεσίες: α)Στο Κέντρο Ηλεκτρονικού Υπολογιστού του Υπουργείου, ανά δεκαπενθήμερο, ταχυδρομούμενα περί την 1η και 16η ημέρα κάθε μήνα. β)Στην αρμοδία Οικονομική Εφορία, εφ' όσον δεν απεστάλη κατά την διαδικασία χορηγήσεως της αδείας, στο τέλος κάθε μήνα. γ)Στην Στατιστική Υπηρεσία του Υπουργείου Συγκοινωνιών, στο τέλος κάθε μήνα. δ)Στην αρμόδια Στρατιωτική Υπηρεσία (Ε.Μ.Μ.) που υπάγεται στο όχημα. Το πρωτότυπο παραμένει στη Υπηρεσία και τοποθετείται στον φάκελλο του οχήματος μετά των υποβληθέντων δικαιολογητικών. 5.Τρόπος και διαδικασία χορηγήσεως αδειών κυκλοφορίας ρυμουλκουμένων οχημάτων. Για την χορήγηση αδειών κυκλοφορίας των ρυμουλκουμένων οχημάτων ως ανεξαρτήτων μονάδων, θα συντάσσεται ιδιαίτερο απογραφικό δελτίο ρυμουλκουμένου οχήματος. Τα τοιαύτα απογραφικά δελτία θα εκδίδωνται ως και τα των φορτηγών αυτοκινήτων ΔΧ. Προς διάκριση της κατηγορίας των ρυμουλκουμένων οχημάτων θεσπίζεται το διακριτικό γράμμα «Ρ». Το διακριτικό τούτο γράμμα αναφέρεται μετά του αριθμού κυκλοφορίας του οχήματος και θα προτάσσεται αυτού. 21.Ε.ι.82 Κώδικας Οδικής Κυκλοφορίας Για την χορήγηση των αδειών κυκλοφορίας των ρυμουλκουμένων οχημάτων υποβάλλονται τα απαιτούμενα για την έκδοση των αδειών κυκλοφορίας των φορτηγών αυτοκινήτων δικαιολογητικών πλην τίτλου κτήσεως αυτών. Αντί τίτλου κυριότητος θα υποβάλεται, για μεν τα εισαγόμενα εκ του εξωτερικού ρυμουλκούμενα, βεβαίωση της αρμοδίας Τελωνειακής Υπηρεσίας περί της εισαγωγής του οχήματος, για δε τα κατασκευαζόμενα στην Ελλάδα τιμολόγια στα οποία αναγράφεται ο χαραγμένος επί του πλαισίου του οχήματος αριθμός σειράς του κατασκευαστού. Προ της χορηγήσεως της κατά τ΄ ανωτέρω αδείας κυκλοφορίας ρυμουλκουμένου οχήματος θα χαράσσεται ο αριθμός κυκλοφορίας αυτού σε κατάλληλη θέση επί του πλαισίου. Για την σύζευξη (σύνδεση) ρυμουλκού και ρυμουλκουμένου ή ρυμουλκού και ημιρυμουλκουμένου οχήματος και την κυκλοφορία του σχηματιζομένου συρμού απαιτείται να είναι εφοδιασμένα και τα δύο οχήματα με τις αντίστοιχες άδειες κυκλοφορίας. Στην περίπτωση αυτή ο συρμός θα κυκλοφορή δια των προαναφερθεισών αδειών κυκλοφορίας του ρυμουλκού και ρυμουλκουμένου οχήματος και δια των κρατικών πινακίδων αναγνωρίσεως του ρυμουλκού (ως αυτοκίνητον) και της κρατικής πινακίδος του ρυμουλκουμένου. «Σε περίπτωση που το ρυμουλκούμενο φέρει χαραγμένο αριθμό πλαισίου από τον κατασκευαστή του, δεν απαιτείται η χάραξη του αριθμού κυκλοφορίας» Το μέσα σε « » εδάφιο προστέθηκε από την 1550/1210/16-29 Άπρ.1992 (ΦΕΚ Β΄293) απ.Υπ. Μετάφ. και Επικοιν. 6.Τρόπος και διαδικασία χορηγήσεως αδειών κυκλοφορίας αυτοκινήτων ειδικών κατηγοριών (Δ.Σ., Ξ.Α., Κ.Υ., Αναπήρων Πολέμου). α)Αυτοκίνητα Διπλωματικού Σώματος (Δ.Σ.) και Ξένων Αποστολών (Ξ.Α.). Για την χορήγηση των αδειών κυκλοφορίας και των κρατικών πινακίδων των ανωτέρω αυτοκινήτων θα προσκομίζεται υπό των ενδιαφερομένων στις αρμόδιες Υπηρεσίες Συγκοινωνιών τα εξής δικαιολογητικά:  (1)Ειδική αίτηση (έντυπο) εις διπλούν παρεχομένη υπό τη Δ/νσεως Εθιμοτυπίας του Υπουργείου Εξωτερικών, συμπληρουμένη και θεωρημένη υπό της αυτής Δ/νσεως. (2)Διπλότυπο καταβολής τέλους ταξινομήσεως (παράβολο) Δημοσίου Ταμείου εκ δρχ. 20. Η έντυπος αίτηση είναι χρώματος πρασίνου για τα αυτοκίνητα του Διπλωματικού Σώματος (Δ.Σ.) και κιτρίνου για τα αυτοκίνητα των Ξένων Αποστολών (Ξ.Α.). Η αίτηση συντάσσεται υπό της Δ/νσεως Εθιμοτυπίας του Υπουργείου Εξωτερικών, επ' αυτής δε αναγράφεται υπό της αυτής Υπηρεσίας ο χορηγηθησόμενος αριθμός κυκλοφορίας του οχήματος. Το απογραφικό δελτίο και η άδεια κυκλοφορίας του οχήματος συντάσσονται βάσει της υποβαλλομένης αιτήσεως. Μετά την χορήγηση της αδείας κυκλοφορίας το αντίγραφο της υποβαλομένης υπό του ενδιαφερομένου αιτήσεως, στην οποία αναγράφεται η λέξη «εχορηγήθη» και η ημερομηνία χορηγήσεως της αδείας κυκλοφορίας, επιστρέφεται στην Δ/νση Εθιμοτυπίας του Υπουργείου Εξωτερικών. Μετά της αιτήσεως αποστέλλονται στην ίδια Δ/νση δύο φωτοαντίγραφα της χορηγηθείσης αδείας κυκλοφορίας ή δύο αντίγραφα των εκδιδομένων απογραφικών δελτίων, φωτοαντίγραφο της εκδιδομένης αδείας κυκλοφορίας ή αντίγραφο του απογραφικού δελτίου αποστέλλεται στην Στατιστική Υπηρεσία του Υπουργείου και στο τμήμα απογραφής και ταξινομήσεως αυτοκινήτων της Κεντρικής Υπηρεσίας. β)Αυτοκίνητα Κρατικών Υπηρεσιών (Κ.Υ.). Για την χορήγηση των αδειών κυκλοφορίας και των κρατικών πινακίδων αναγνωρίσεως των ανωτέρω αυτοκινήτων απαιτείται η αποστολή εγγράφου της ενδιαφερομένης Κρατικής Υπηρεσίας, για κάθε όχημα, στο οποίο θα αναφέρωνται: (1)Το Εργοστάσιο κατασκευής, οι αριθμοί πλαισίου και κινητήρος. (2)Το είδος του οχήματος (φορτηγό, επιβατικό). (3)Η εκδοθείσα, κατά τας διατάξεις του ν.δ. 2396/19 Β' εγκριτική απόφαση του Υπουργείου Προεδρίας Κυβερνήσεως. Επίσης απαιτείται η προσκόσμιση του οχήματος για επιθεώρηση. Το απογραφικό δελτίο και η άδεια κυκλοφορίας συντάσσονται βάσει του αποστελλομένου εγγράφου και του πρακτικού επιθεωρήσεως. Μετά την χορήγηση της αδείας κυκλοφορίας φωτοαντίγραφο αυτής ή αντίγραφο του συντασσομένου απογραφικού δελτίου αποστέλλεται στην αρμοδία Υπηρεσία του Υπουργείου Προεδρίας Κυβερνήσεως, στην Στατιστική Υπηρεσία του Υπουργείου Συγκοινωνιών και στο τμήμα απογραφής αυτοκινήτων της Κεντρικής Υπηρεσίας. (Αντί για τη σελ. 262,9571(α) Σελ. 262,9571(β) Τεύχος -Σελ.  Κώδικας Οδικής Κυκλοφορίας 21.Ε.ι.82 γ)Αυτοκίνητα Αναπήρων Πολέμου (Α.Π.). Για την χορήγηση των αδειών κυκλοφορίας και των Κρατικών πινακίδων αναγνωρίσεως των ανωτέρω αυτοκινήτων απαιτείται η υποβολή των εξής δικαιολογητικών: (1)Αίτηση. (2)Τίτλος κυριότητος του οχήματος. (3)Διπλότυπο καταβολής τελών ταξινομήσεως και επιθεωρήσεως 310 δρχ. (4)Έγκριση της αρμοδίας Υπηρεσίας της Γενικής Δ/νσεως Φορολογίας, για την ατελή εισαγωγή του οχήματος. (5)Έγκριση της αρμοδίας Υπηρεσίας της αυτής Γενικής Δ/νσεως Φορολογίας, για την απαλλαγή του αναπήρου της υποχρεώσεως καταβολής τελών κυκλοφορίας του οχήματος. (6)Εκλογικό βιβλιάριο ή βεβαίωση περί καταθέσεως δικαιολογητικών για την έκδοση τούτου. Οι ανωτέρω εγκρίσεις κοινοποιούνται στην αρμοδία Υπηρεσία Συγκοινωνιών. Επίσης απαιτείται η προσκόμιση του οχήματος για επιθεώρηση. Το απογραφικό δελτίο και η άδεια κυκλοφορίας συντάσσεται βάσει των υποβαλλομένων δικαιολογητικών και του πρακτικού επιθεωρήσεως. Μετά την χορήγηση της αδείας κυκλοφορίας φωτοαντίγραφο αυτής ή αντίγραφο του συντασσομένου απογραφικού δελτίου, αποστέλλεται στην αρμοδία Οικονομική Εφορία, στην Στατιστική Υπηρεσία του Υπουργείου Συγκοινωνιών και στο Τμήμα απογραφής αυτοκινήτων της Κεντρικής Υπηρεσίας. δ)Αυτοκίνητα κυκλοφορούντα εντός κλειστών χώρων (ιδιωτικών). «Επιτρέπεται η κυκλοφορία εντός κλειστών χώρων (ιδιωτικών) επιχειρήσεων (μεταλλείων, λατομείων), αυτοκινήτων ιδιωτικής χρήσης, τα οποία είναι στην κυριότητα ή έχουν αποκτηθεί κατά κατοχή και χρήση ή με οποιαδήποτε άλλη νομική μορφή (χρηματοδοτική μίσθωση), από φυσικά ή νομικά πρόσωπα. Τα προαναφερόμενα πρόσωπα δύνανται να αναθέτουν, δυνάμει συμβάσεως μισθώσεως προβλεπομένη από κείμενες διατάξεις, το ανήκον σ’ αυτά μεταφορικό έργο, εντός κλειστών χώρων, σε κάθε φυσικό ή νομικό πρόσωπο. Τα τιθέμενα σε κυκλοφορία αυτοκίνητα ιδιωτικής χρήσης, εντός κλειστών χώρων εφοδιάζονται με ειδική άδεια κυκλοφορίας, η οποία χορηγείται από την αρμόδια νομαρχιακή υπηρεσία Μεταφορών και Επικοινωνιών». Το μέσα σε «»  εδάφιο αντικαταστάθηκε ως άνω από την με αριθ. Α-68430/4776/28-29 Δεκ. 2000 (ΦΕΚ Β΄ 1624) απόφ. Υπ. Μεταφ. και Επικοινωνιών. Σελ. 262,9572(β) Τεύχος -Σελ.  Τα αναγραφόμενα στοιχεία, στις άδειες των κυκλοφορούντων εντός των ως άνω χώρων αυτοκινήτων, καθορίζονται στην προβλεπομένη υπό του άρθρου 83 παρ. 3 του Κ.Ο.Κ. απόφαση. Για την έκδοση των αδειών κυκλοφορίας των ανωτέρω αυτοκινήτων, απαιτείται η υποβολή, στην αρμοδία Υπηρεσία Συγκοινωνιών, υπευθύνου δηλώσεως κατά τις διατάξεις του ν. δ. 105/1969, του Διευθυντού της Επιθεωρήσεως, στην οποία ανήκει το όχημα και στην οποία θα δηλούνται τα εξής: «Το κατωτέρω περιγραφόμενο όχημα κυκλοφορεί μόνον εντός του χώρου της Επίχειρήσεώς μας, για την εξυπηρέτηση των αναγκών αυτής. Στοιχεία οχήματος:.............................................. Εργοστάσιο κατασκευής:.................................... Αριθμός πλαισίου:............................................... Αριθμός κινητήρος:............................................. Ωφέλιμο Φορτίo:................................................. Απόβαρο: ............................................................ Διαστάσεις αμαξώματος:..................................... Αποστάσεις αξόνων:............................................ Ισχύς Κινητήρος:................................................. Θέσεις καθημένων και ορθίων επιβατών:........... Μετά της δηλώσεως υποβάλλεται και ο τίτλος κτήσεως του οχήματος (Πιστ. Τελωνείου, συμβόλαιο, τιμολόγιο αγοράς). 21.Ε.ι.82 Κώδικας Οδικής Κυκλοφορίας Επίσης καταβάλλονται τα προβλεπόμενα για την ταξινόμηση και χορήγηση των αδειών κυκλοφορίας τέτοιων αυτοκινήτων, τέλη ταξινομήσεως χαρτόσημο αδείας και εισφορά υπέρ ΕΛΠΑ και ΤΣΑ. Για την κυκλοφορία των εν λόγω αυτοκινήτων εντός των χώρων της Επιχειρήσεως δεν χορηγούνται κρατικές πινακίδες αναγνωρίσεως, αλλά επί της χορηγουμένης από κάθε Υπηρεσία Συγκοινωνιών, αδείας κυκλοφορίας αναγράφεται ο αύξων αριθμός χορηγήσεως ταύτης, ο οποίος θεωρείται και αριθμός κυκλοφορίας του οχήματος (1,2,3). Του αριθμού δε αυτού θα προτάσεται ο μηχανογραφικός κωδικός αριθμός της Υπηρεσίας. Υπό των Υπηρεσιών Συγκοινωνιών, που δεν διαθέτουν φωτοτυπικά μηχανήματα, θα συντάσσεται ιδιαίτερο απογραφικό δελτίο του οχήματος. Στο απογραφικό δελτίο θα αναγράφεται η ένδειξη «ΑΠΟΓΡΑΦΙΚΟ ΔΕΛΤΙΟ ΚΥΚΛΟΦΟΡΟΥΝΤΟΣ ΟΧΗΜΑΤΟΣ ΕΝΤΟΣ ΚΛΕΙΣΤΟΥ ΧΩΡΟΥ». Ως αριθμός κυκλοφορίας θα αναγράφεται ο αύξων αριθμός χορηγήσεως της αδείας από κάθε Υπηρεσία Συγκοινωνιών. Στο απογραφικό δελτίο και στην άδεια κυκλοφορίας θα μεταφέρωνται τα αναγραφόμενα στην υποβαλομένη δήλωση στοιχεία. Φωτοαντίγραφο της εκδιδομένης αδείας κυκλοφορίας η αντίγραφο του απογραφικού δελτίου, παραδίδεται στον ενδιαφερόμενο προς χρήση της Οικονομικής Εφορίας. Μετά την προσκόμιση υπό του ενδιαφερομένου, σχετικής βεβαιώσεως του Οικονομικού Εφόρου, περί καταβολής των τυχόν οφειλομένων τελών, φόρων κλπ. επιβαρύνσεων ή απαλλαγής εκ της καταβολής τούτων, θα χορηγείται η άδεια κυκλοφορίας του οχήματος. Φωτοαντίγραφα της αδείας ταύτης η αντίγραφο του απογραφικού δελτίου αποστέλλεται στην Στατιστική Υπηρεσία του Υπουργείου Συγκοινωνιών και στο Κέντρο Ηλεκτρονικού Υπολογιστού του Υπουργείου. Η ανωτέρω διαδικασία θα εφαρμόζεται και για τα αυτοκίνητα οχήματα τα κυκλοφορούντα εντός κλειστών χώρων αεροδρομίων, λιμένων, μόνον που στην υπεύθυνη δήλωση του Διευθυντού της Επιχειρήσεως στην οποία ανήκει το όχημα θα αναγράφεται ο χώρος εντός του οποίου θα κυκλοφορεί τούτο. Βλέπε και την με αριθ. 6296/536/23 Μαρτ.8 Απρ. 1999 (ΦΕΚ Β΄ 338), απόφ. Υπ. Μεταφ. και Επικοινωνιών, κατωτ. αριθ. 161. ε)Εξαιρέσεις Ειδικά αυτοκίνητα και μοτοσυκλέττες που χρησιμοποιούνται μόνο για αγώνες ταχύτητος ή δεξιοτεχνίας δύνανται να κυκλοφορούν, κατά τις εκδηλώσεις της οργανούμενες σύμφωνα με το άρθρο 49 του ΚΟΚ, επί οδών ή άλλων δημοσίων ή ιδιωτικών χώρων καθώς και κατά τις αναγκαίες προς επισκευή και συντήρηση αυτών μετακινήσεις, βάσει πιστοποιητικού καταχωρήσεως εκδιδομένου υπό της ΕΛΠΑ. Τα ανωτέρω οχήματα οφείλουν να φέρουν κατά τις ανωτέρω εξόδους των (για αγώνες δομικές, μετακινήσεις) τις χαρακτηριστικές αριθμημένες πινακίδες χορηγούμενες υπό της ΕΛΠΑ. Δεν επιτρέπεται η δι’ ιδίας δυνάμεως ως μετακίνηση των αγωνιστικών αυτοκινήτων από και προς τον τόπο των αγώνων ή προς επισκευή και συντήρηση αυτών. Για τις ανωτέρω μετακινήσεις θα χρησιμοποιούνται φορτηγά ή ρυμουλκούμενα. Παλαιά αυτοκίνητα (αντίκες) όπως αυτά θα καθορίζονται υπό της ΦΙΛΠΑ (Φίλοι Παλαιού Αυτοκινήτου) βάσει των διεθνών κανονισμών της FIVA (FEDERATION INTERNATIONAL DES VOITURES ANCIENS) δύνανται να κυκλοφορούν κατά τις εκδηλώσεις τις οργανούμενες ή εγκεκριμένες υπό της ανωτέρω οργανώσεις καθώς και κατά τις αναγκαίες προς επισκευή και συντήρηση αυτών δοκιμές, βάσει πιστοποιητικού καταχωρήσεως εκδιδομένου υπό της Φ.Ι.Λ.Π.Α. Τα ανωτέρω αυτοκίνητα οφείλουν να φέρουν κατά τις ανωτέρω εξόδους των τις χαρακτηριστικές αριθμημένες πινακίδες της Φ.Ι.Λ.Π.Α. (Μετά τη σελ. 262,9572(β) Σελ. 262,95721 Τεύχος -Σελ.  Κώδικας Οδικής Κυκλοφορίας 21.Ε.ι.82 «Παλαιά μηχανοκίνητα οχήματα (αντίκες), όπως αυτά καθορίζονται από το νομικό πρόσωπο που εκπροσωπεί επίσημα στην Ελλάδα τη Διεθνή Ομοσπονδία Αυτοκινήτου (Δ.Ο.Α.-FIΜ), τη Διεθνή Ομοσπονδία Μοτοσικλέτας (ΔΟΜ-FIA), ή την Διεθνή Ομοσπονδία Παλαιού Αυτοκινήτου (ΔΟΠΑFIVA) βάσει των διεθνών κανονισμών τους, δύνανται να κυκλοφορούν κατά τις εκδηλώσεις τις οργανούμενες ή εγκεκριμένες υπό των ανωτέρω εξουσιοδοτημένων νομικών προσώπων, καθώς και κατά τις αναγκαίες προς επισκευή και συντήρηση αυτών δοκιμές, βάσει πιστοποιητικού καταχωρήσεως, που θα εκδίδεται από τα προαναφερόμενα νομικά πρόσωπα. 21.Ε.ι.82 Τα ανωτέρω μηχανοκίνητα οχήματα, οφείλουν να φέρουν κατά τις ανωτέρω εξόδους των, τις χαρακτηριστικές αριθμημένες πινακίδες που εκδίδονται από τα παραπάνω εξουσιοδοτημένα νομικά πρόσωπα». Τα μέσα σε «» δύο τελευταία εδάφια που είχαν προστεθεί με την με αριθ.Β/Οικ 13873/330/99/27 Μαΐου-29 Ιουν.1999 (ΦΕΚ Β΄1336), απόφ. Υπ. Μεταφ. και Επικοινωνιών, αντικαταστάθηκαν ως άνω από την με αριθ. Αοικ. 64079/5984/29 Οκτ. -9 Νοεμ. 2001 (ΦΕΚ Β΄ 1512) απόφ. Υπ. Μεταφ. και Επικοινωνιών. Σελ. 262,95722 Τεύχος -Σελ.

[Source: greek_legal_code_raptarchis | Tokens: 17457]